title: "Niccol\u00f2 Machiavelli"
text: "Niccol\u00f2 di Bernardo dei Machiavelli \u200b([makja\u02c8v\u025bl\u02d0i\u2060]\u200b; * 3. Mei 1469 uun Florens; \u2020 21. J\u00fc\u00fcne 1527 uk diar) wiar en italjeens skriiwer, filosoof an poliitiker.\n\nLeewent\nMachiavelli kaam faan en feraaremt aadelsfamilje. Hi feerd sant 1498 at kanslei f\u00f6r militeerisk an b\u00fctjluns uungeleegenhaiden faan det Republiik Florens. Hi ging \u00fc\u00fcs diplomaat tu h\u00f6g h\u00f6\u00f6fen, f\u00f6\u00f6raal tu Frankrik, det Halig R\u00f6\u00f6msk Rik an tu a hertooch faan Romagna, Cesare Borgia. \u00dc\u00fcs a Medici, diar 1494 faan Florens ferdrewen wurden wiar, tu't meecht uun Florens turagkaam, wurd hi faan sin baantje entleet an iinsperet. Hi lewet leeder \u00fc\u00fcb sin letj lungud nai bi Florens f\u00f6r ham salew. Heer skreew hi sin grat werken, wat efter san duas \u00fctjden wurd: Onerhualingen auer det Iarst Dekaad faan Titus Livius (\u00fc\u00fcb Italjeens: Discorsi sopra la prima deca di Tito Livio, 1531) an A Prins (\u00fc\u00fcb Italjeens: Il Principe, 1532).\n\nFilosofii\nF\u00f6r Machiavelli as at histoore en kreisluup: At reegiment faan prinsen an republiiken liase en\u00f6ler uf; tu't skeebning an feestigung faan en stootsweesen as en stark ianselpers\u00f6\u00f6nelkhaid nuadig, diar m\u00e4 d\u00fcchtighaid (\u00fc\u00fcb Italjeens: virt\u00f9) gonstig f\u00f6\u00f6r\u00fctjsaatingen (\u00fc\u00fcb Italjeens: fortuna) tu natigen ferst\u00e4\u00e4nt. F\u00f6r det Itaalien faan do forderet hi en starken hersker faan absoluutisk preeging, diar a stoot m\u00e4 aal medeln feestigt. Moraal an religiuun skel efter sin meening tu't intrese faan a stoot onerordnet weese.\n\nKwelen\n Steiner, G., ed (1971), Meyers Taschenlexikon: Fremdsprachige Schriftsteller, VEB Bibliographisches Institut, Leipzig, s. 378. \n\nRenaissance\nPolitiker\nFilosoof"